কথার সাথে কাজের মিল রেখে, নীতির প্রশ্নে আপোষহীন থেকে এথেন্সের বাংলাদেশ দূতাবাসকে কলংকমুক্ত করতে এক কথায় সফল হয়েছেন রাষ্ট্রদূত গোলাম মোহাম্মদ। তাঁর দুঃসাহসিক অভিযাত্রায় বাংলাদেশ কমিউনিটির তরফ থেকে অকৃপন সহযোগিতা করতে যারা পিছপা হননি, তারা সহ সকল প্রবাসীদের প্রতি কৃতজ্ঞতা জানান রাষ্ট্রদূত গোলাম মোহাম্মদ। এক প্রশ্নের জবাবে তিনি আরো বলেন, দেশে-দেশে কমিউনিটির কল্যানে তথা প্রবাসী বাংলাদেশিদের সমস্যার গভীরে হাত দেয়াটা মূলত তাঁর বিবেকের দায়বদ্ধতা এবং একারণে বিভিন্ন দেশে একাধিকবার তাঁকে বিব্রত হতে হয়েছে। দুবাইতে কনসাল জেনারেল এবং আম্মানে রাষ্ট্রদূতের দায়িত্ব পালনকালীন সময়ে সমাজবিরোধী চক্রান্তকারীদের গভীর ষড়যন্ত্রের শিকার হতে হয় তাঁকে। এতে একাধিকবার ক্ষতিগ্রস্ত হলেও অন্যায়ের কাছে কখনোই মাথা নত করেননি রাষ্ট্রদূত গোলাম মোহাম্মদ।